4 Jesús ou mboyve ko yvy ape ári, Ñandejára omeʼẽma vaʼekue voi yvyporakuérape umi traváho ombovyʼátava chupekuéra. Jaikuaaháicha, Adán ha Eva ndojapói kuri pe tembiapo Jehová onkargáva chupekuéra. Upéicharõ jepe, oĩ vaʼekue heta persóna iñeʼẽrendúva ha ojapóva Ñandejára heʼíva (Gén. 1:28). Por ehémplo Noé. Ñandejára omanda vaʼekue chupe ojapo hag̃ua peteĩ árka, ikatu hag̃uáicha haʼe ha ifamiliakuéra ojesalva ou vove pe dilúvio. Ha Noé ojapo rupi Jehová heʼihaichaite, koʼág̃a ñande ñaime avei koʼápe (Gén. 6:14-16, 22; 2 Ped. 2:5).